རི་བོ་ཁྲང་པའེ་ཧྲན་དང་ཧེ་ལུང་ཅང་གཙང་འགྲམ་ནས་འགྲིམ་འགྲུལ་སྟབས་བདེ་མེད་པའི་ལེའང་ཧྲན་དབུས་ཁུལ་དང་།ཝུའུ་སུའུ་ལི་ཅང་གཙང་འགྲམ་ནས་མཐའ་མཚམས་ས་མཐོའི་བར།ཡངས་པའི་རྩྭ་ཐང་ནས་བྱེ་ཐང་ཆེན་མོ་བཅས་ཀྱི་བར།སྤྱི་ཁྱབ་ཧྲུའུ་ཅིའི་ཞབས་རྗེས་གྲངས་ཉུང་མི་རིགས་ས་ཁུལ་དུ་བཞག་གནང་ཡོད།སྤྱི་ཁྱབ་ཧྲུའུ་ཅི་ཞི་ཅིན་ཕིང་གིས་མི་རིགས་ས་ཁུལ་ལ་ཐུགས་ཁུར་གནང་བ་དེ།དྲོད་འཇམ་ཉི་འོད་ལྟར་མི་རིགས་ཁག་གི་མི་དམངས་ཀྱི་སེམས་ནང་དྲོ་སྐྱིད་འབྱིན་བཞིན་ཡོད།མི་རིགས་ས་ཁུལ་ཁག་ནས་ཕེབས་པའི་རྒྱལ་ཡོངས་མི་དམངས་འཐུས་ཚོགས་ཀྱི་འཐུས་མིས་མེས་རྒྱལ་ས་གནས་ཁག་ནས་རྒྱལ་ཡོངས་མི་རིགས་ཁག་གི་མི་དམངས་ཀྱི་རེ་འདུན་བསྣམས་ཡོད་པ་སྟེ།སྤྱི་ཁྱབ་ཧྲུའུ་ཅི་ཞི་ཅིན་ཕིང་ནི་ནང་སོག་ནས་བདམས་ཐོན་བྱུང་བའི་མི་དམངས་འཐུས་ཚོགས་ཀྱི་འཐུས་མི་ཞིག་ཡིན་པ་མ་ཟད།ཁོང་ནི་ད་དུང་རྒྱལ་ཡོངས་ཀྱི་མི་རིགས་ལྔ་བཅུ་ང་དྲུག་གི་ཐུན་མོང་གི་འཐུས་མི་ཡང་ཡིན་པ་དང་།རྒྱལ་ཡོངས་ཀྱི་མི་རིགས་ལྔ་བཅུ་ང་དྲུག་ནས་གུས་བཀུར་ཞུ་བའི་གཙོ་འཛིན་བཟང་པོ་ཞིག་ཀྱང་ཡིན།